Filtreeri
Aktiivne puhkus ja seiklus (21)
Asukohad
Talverõõmud|Helme vald, Möldre küla, Valga maakond 68612
Härma terviserada kuulub Eesti terviseradade hulka. Suusaringi pikkus on 4,5 km ja sellelt viib tähistatud tee Tõrva valgustatud suusarajale, moodustades 8,1 km pikkuse ringi.
Rada kulgeb peamiselt metsas, sisaldades nii laugeid lõike ja kui ka tõusude - languste gruppe. Rajal on 400 m pikkune lastering ning 1,2 km pikkune ring juba suurematele suusasõpradele.
Rajale pääseb Tõrva gümnaasiumi juurest või Tõrva-Tartu mnt 3. km teeviidaga "Härma terviserajad" tähistatud teelt. Parklas on infotahvel, rajal suunaviidad. Hooaja kulminatsiooniks on Härma suusamaraton ja Talvelõpu suusasõit.
Veeseiklus|Järvekalda, Helme vald, Taagepera küla, Valga maakond 68502
Õhne jõgi oma vaikse voolu ja kauni loodusega on suurepärane koht algajatele kanuumatkajatele. Jõgi voolab siin kohati kärestikulises ning metsast ja luhapõldudest ümbritsetud sängis. Liites kokku mitmed 3-7 km pikkused jõelõigud, saab sellest kuni 30km pikkuse elamusliku veematka, mis sobib ühe korraliku suvepuhkuse, sünnipäeva või firma suvepäevade juurde.
Matk sisaldab: kanuude/süstade laenutust ja varustuse transporti, sõidu-, ohutus- ja mugavusvarustust, sõiduõpet ja kaldajulgestust.
Veeseiklus|Järvekalda, Helme vald, Taagepera küla, Valga maakond 68502
Õhne jõgi oma vaikse voolu ja kauni loodusega on suurepärane koht loodust uurivatele ja nautlevatele kanuumatkajatele.
Kanuumatkale võid tulla esimest või siis mitmendat korda. Jõgi pakub nii algajatele kui ka edasijõudnutele mitmekülgseid looduselamusi. Meie eesmärk on sõitu nautida, mitte teha kiiruskatseid jõgedel.
Pakume nii paari-kolme tunniseid kanuusõite kui ka ühe- ja mitmepäevaseid kanuumatkasid kokku 8. erineval marsruudil.
Suvepuhkus ei ole aga täielik, kui ei saa supelda, püüda kala või lihtsalt nautida jõe ning järvemaastikke. Kanuumatkalt on ikka saadud uusi ja eredaid emotsioone.
Sportmängud|Helme vald, Taagepera küla, Valga maakond 68502
Missioon Wagenküll on võistkondlik seiklusmäng Taageperas, mis tutvustab küla ajalugu ja Taageperas tegutsevaid turismiettevõtteid.
Mängu käigus tuleb võistkondadel läbida 10-12 kontrollpunkti, kus tuleb ennast vaimselt kui ka füüsiliselt proovile panna.
Punktide läbimisel ei ole oluline aeg, vaid ülesannete lahendamise kvaliteet. Punktiarvestus käib miinuspunktide põhimõttel.
Mängu kestvus on kuni 3 tundi. Mängu lõpus auhinnatakse parimaid Taagepera käsitöömeistrite poolt valmistatud meenetega!
Soovitav oleks grupi suurus alates 20 inimesest. Lõpliku pakkumise saamiseks palun võta ühendust!